Daniel John Hannan
Daniel Hannan er en britisk politiker, som repræsenterede Storbritannien i Europaparlamentet for Conservative Party fra 1999 til 2020, hvor Storbritannien forlod EU. Han var gennem hele sin politiske karriere en fremtrædende fortaler for en folkeafstemning om britisk udmeldelse af EU og medgrundlægger af Vote Leave kampagnen frem mod folkeafstemningen i 2016. Som belønning for sin indsats for britisk udmeldelse forfremmede Boris Johnson ham i januar 2021 til et livstidsmedlemskab af i Overhuset i Det Britiske Parlament, hvor han benytter titlen Lord Hannan af Kingsclere.
Ud over sin politiske karriere har Daniel Hannan også en karriere som forfatter og journalist. Han er forfatter til flere bøger og skriver/har skrevet for en række fremtrædende tidsskrifter og aviser.
Daniel Hannan er uddannet fra elitekostskolen Marlborough College og har en universitetsgrad i moderne historie fra Oriel College, Universitetet i Oxford.